"Olisi erikseen tullut todeta"

– Perustuslain sanamuodon mukainen järjestys olisi ollut, että ensin äänestetään kiireelliseksi julistamisesta ja sen jälkeen itse ehdotuksesta.

– Tässä tapauksessa, kun muutosesityksiä ehdotukseen ei ollut tehty, perustuslain muutos olisi erikseen tullut todeta hyväksytyksi.

Toisin sanoen ensin olisi pitänyt äänestää ehdotuksen kiireelliseksi julistamisesta. Tämän jälkeen olisi järjestetty uusi äänestys itse ehdotuksesta. Nyt suoritettiin vain yksi äänestys.

"Varmasti hyvä käydä läpi"

– Ainakin meidän virkamiesten ja sen perusteella, mikä valmisteleva työ tässä tehtiin, niin johtopäätös oli, että näin voidaan menetellä. Mutta tottakai käymme läpi, mitä presidentti on tarkoittanut, Risikko sanoo.

– Tässä nyt katsotaan ensin. Voin olla itsekin toki ja mielelläni kuulenkin, koska tässä on varmasti hyvä käydä läpi tämä, Risikko sanoo.

